
Бүген Россия Президентының Идел буе федераль округындагы тулы вәкаләтле вәкиле Михаил Бабич беренче тапкыр “Алабуга” махсус икътисади зонасында булды. Аны ТР Президенты Рөстәм Миңнеханов озатып йөрде.


Кунакларга «Роквул Волга», «Форд Соллерс Елабуга» һәм төзелә торган "Тракья Гласс Рус" заводларын күрсәттеләр. Михаил Бабичка “Форд Соллерс”та агымдагы елның икенче яртысында яңа буын "Ford Transit" ны җыярга планлаштырулары турында сөйләделәр.


Аннары МИЗ административ-эш үзәгендә “Алабуга”ны тәкъдим иттеләр. “Алабуга” сәнәгать-җитештерү тибындагы МИЗ” ААҖ генераль директоры Тимур Шаһивәлиев, дөньяви брендларның ни өчен махсус икътисади зонаны сайлаулары турында сөйләде. Биредә салым ташламалары һәм әзер инфраструктура, экономияләү мөмкинлеге бар.


Хәзер МИЗнда 41 предприятие-резидент теркәлгән, 2020 елга аларның саны 120 булачак. Теркәлгән резидентларның планлаштырылган инвестицияләр күләме 109 млрд. сум тәшкил итә, аның 58 млрд сумы инвестицияләнгән. Бүген биредә 9 предприятие эшли, берничә резидент быел эшли башлый.


“Алабуга” МИЗ, Кытайның берничә дистә ел эшләгән икътисади зоналары белән беррәттән, Топ-40 ка кергән”, - диде Тимур Шаһивәлиев.
Михаил Бабич “Алабуга” МИЗ заводларын карады